Die wêreld in foto’s – 11 Oktober 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Mediese personeel behandel ŉ meisie in ŉ hospitaal die Siriese stad Daraa. Rebelle het Dinsdag vuurpyle afgevuur op verskeie regeringsbeheerde streke. ŉ Laerskool was een van die teikens en ses mense is gedood, onder wie vyf kinders. Nog 18 is beseer. Foto: Sana, AP ŉ Vrou strooi blomme voor die Saoedi-Arabiese ambassade in Djakarta, Indonesië, in protes teen die lugaanval tydens ŉ begrafnis in Jemen waarin 160 mense dood is. Meer as 530 is beseer in die aanval. Foto: Agung Kuncahya, Xinhua Die sesjarige bruinpanda met die naam Qizai in die Qinling-opleidingsbasis in die Foping-streek in China se Shaanxi-provinsie. Die reuse-bruinpanda is uitsonderlik skaars in China. Foto: Xing Guangli, Xinhua Persimmons in ŉ boom in Beibaozhuang in die Yiyuan-streek in China se Shandong- provinsie. Foto: Zhao Dongshan, Xinhua Sir Rod Stewart saam met sy vrou, Penny Lancaster, buite Buckingham-paleis in Londen waar dié rocker Dinsdag tot ridder geslaan is. Foto: Gareth Fulller, AP